Diari Oficial de la Generalitat Valenciana


Sumari del DOGV 4552, del 25-07-2003 (2003/8325)

Informació pública de l'aprovació del projecte de construcció de la rotonda intersecció del carrer del Pare Belda amb l'avinguda de Novelda.
--------------------------------------------------------------------------------------------------------------------------------------------

### Dades del document

Número de DOGV
:   4552

Data del DOGV
:   25-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8325


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte de construcció de la rotonda intersecció del carrer del Pare Belda amb l'avinguda de Novelda. [2003/M8325]
  
El Consell de Gerència, en la sessió celebrada el dia 19 de maig de 2003, va adoptar, d'entre altres, el següent acord:
  
8. Projecte de construcció de la rotonda intersecció del carrer del Pare Belda amb l'avinguda de Novelda: Aprovació.
  
Es dóna compte de l'expedient tramitat en relació amb l'epígraf precedent els antecedents i raonaments del qual figuren, resumits, a continuació.
  
El projecte de construcció de la rotonda intersecció del carrer del Pare Belda amb l'avinguda de Novelda es va exposar al públic mitjançant un Decret de la Regidoria d'Urbanisme de data 12 de març de 2003, i es va inserir un edicte sobre això en el periòdic Las Provincias del dia 27 següent, en el Diari Oficial de la Generalitat Valenciana número 4.474, de 4 d'abril, i al tauler d'anuncis municipal.
  
El pressupost global de licitació ascendix a la quantitat de 135.269,62 euros.
  
Durant el període expositiu no s'han presentat al·legacions.
  
Pertoca, per tant, l'aprovació del projecte, cosa que és competència del Consell de Gerència, de conformitat amb l'establit en l'article 9.B) dels estatuts de la Gerència, aprovats definitivament pel Ple de l'Ajuntament, en sessió celebrada el dia 4 de desembre de 2001, en relació amb el Decret de l'Alcaldia de 10 de gener de 2003.
  
Com a conseqüència de l'exposat, el Consell de Gerència adopta els següents acords, per unanimitat:
  
Primer
  
Aprovar el projecte de construcció de la rotonda intersecció del carrer del Pare Belda amb l'avinguda de Novelda.
  
Segon
  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana.
  
Es publica perquè en prengueu coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'avisa que, contra l'acte esmentat, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir del dia següent al de la publicació d'este edicte en el Butlletí Oficial de la Província d'Alacant.